Bulgaru ta' 31 sena residenti Ħal Qormi weġġa' gravi wara li kien involut f'aċċident tat-traffiku bil-mutur. L-aċċident seħħ illum, għal xi s-siegħa u kwart ta' waranofsinhar, fi Triq Selmun, il-Mellieħa. Minn investigazzjoni preliminari rriżulta li r-raġel tilef il-kontroll tal-mutur li kien qiegħed isuq, tat-tip Yamaha, u waqa'. Hu ngħata l-assistenza minn tim mediku, ittieħed l-isptar b'ambulanza u ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.